Diari Oficial de la Generalitat Valenciana


Sumari del DOGV 9051, del 30-03-2021 (2021/3088)

Informació pública de la relació de béns i drets afectats pel projecte d'expropiació, per taxació conjunta dels terrenys necessaris per a l'execució del projecte d'urbanització de la Ribera del Riu Sec.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9051

Data del DOGV
:   30-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/3088


Data del document
:   23-03-2021

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de la relació de béns i drets afectats pel projecte d'expropiació, per taxació conjunta dels terrenys necessaris per a l'execució del projecte d'urbanització de la Ribera del Riu Sec. [2021/3088]  
La Junta de Govern Local de l'Ajuntament de Castelló de la Plana, en la sessió celebrada en data 18 de març de 2021, va adoptar l'acord següent:  
  
«Vist l'expedient que s'està tramitant per a aprovar el projecte d'expropiació, per taxació conjunta, dels terrenys necessaris per a l'execució del projecte d'urbanització de la Ribera del Riu Sec, i els següents,  
  
  
Antecedents  
1. En la sessió ordinària celebrada en data 28 de febrer de 2019, el Ple de la corporació va acordar aprovar provisionalment el Pla especial per a l'obtenció de sòl dotacional públic i millora de les riberes del riu Sec en la zona Crémor de Castelló de la Plana, així com remetre les actuacions a la Comissió Territorial d'Urbanisme de Castelló per a l'aprovació definitiva. En data 12 d'abril de 2019, la Comissió Territorial d'Urbanisme de Castelló va acordar aprovar definitivament l'esmentat Pla especial, que es va publicar en el BOP número 49 de 16 d'abril de 2019.  
2. Per part de la mercantil Ciopu, SL, s'ha redactat el projecte d'expropiació per taxació conjunta, per a l'obtenció dels terrenys necessaris per a l'execució del projecte d'urbanització de la Ribera del Riu Sec, inclosos en el Pla especial.  
D'aquesta manera s'obtenen els terrenys i, entre d'altres, es milloren les connexions en l'àmbit de Crémor, així com les riberes del riu, i es creen zones verdes i rutes de vianants/ciclistes.  
3. La mercantil ha presentat el projecte d'expropiació datat el febrer 2021, que inclou la relació de propietaris, la descripció dels béns i drets afectats, la determinació del preu just i els criteris de valoració.  
  
4. Hi ha en l'expedient el document comptable RC número 3736.6.6063132.308 del pressupost prorrogat 2020 per a exercici 2021, emés pel director de l'Òrgan de Gestió Pressupostària i Comptabilitat en data 2 de març de 2021, que acredita l'existència de crèdit per a dur a terme aquesta expropiació, per import de 132.384,07 ?.  
  
Tenint en compte:  
I. L'article 9 i següents de la Llei d'expropiació forçosa, de 16 de desembre de 1954 (d'ara en avant LEF), estableixen que per a procedir a l'expropiació forçosa serà indispensable la declaració prèvia d'utilitat pública o interés social, així com la necessitat d'ocupació dels béns o adquisició de drets que siguen estrictament indispensables per al fi de l'expropiació.  
II. L'article 102 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (d'ara en avant LOTUP), disposa que l'aprovació dels plans i programes d'actuació implicarà la declaració d'utilitat pública i la necessitat d'ocupació dels béns i els drets corresponents, als fins d'expropiació o imposició de servituds. En aquest cas, la declaració d'utilitat pública, així com la necessitat d'ocupació dels béns inclosos en la relació d'afectats, estan implícites en l'aprovació del vigent pla especial.  
  
III. L'article 103 de la LOTUP estableix que l'Administració podrà expropiar els terrenys dotacionals previstos en els plans.  
Els terrenys afectats pel present projecte d'expropiació es troben inclosos dins de l'àmbit del Pla especial per a l'obtenció de sòl dotacional públic i la millora de les riberes del riu Sec en la zona Crémor de Castelló de la Plana, aprovat definitivament per la Comissió Territorial d'Urbanisme el 12 d'abril de 2019 (BOP 49, 16.04.2019), per la qual cosa queda justificada la declaració d'utilitat pública, així com la necessitat d'ocupació dels béns inclosos en la relació d'afectats.  
  
IV. L'article 105 de la LOTUP permet a l'Ajuntament determinar el preu just dels béns i drets afectats pel procediment de taxació conjunta, que ve establit en l'article 106 del mateix text legal.  
  
V. De l'article 106 de la LOTUP es desprén que quan s'aplique el procediment de taxació conjunta, l'Administració expropiant formarà l'expedient d'expropiació, que contindrà almenys els documents següents:  
a) Determinació de l'àmbit expropiable, segons la delimitació ja aprovada, amb els documents que la identifiquen quant a situació, superfície i límits, segons certificat registral, acompanyats d'un plànol de situació en el terme municipal i d'un pla parcel·lari.  
b) Fixació de preus raonada per grups d'immobles o categories de terrenys, segons les seues condicions d'urbanització i la resta d'elements a considerar d'acord amb la legislació de valoracions.  
c) Fulls de preu just individualitzat de cada finca, d'acord amb la legislació vigent en matèria de valoracions.  
d) Fulls de preu just que corresponguen a altres indemnitzacions.  
VI. L'article esmentat estableix que el projecte d'expropiació amb els documents assenyalats serà exposat al públic per un termini d'un mes perquè els que hi puguen resultar interessats formulen les observacions i reclamacions que estimen convenients. La informació pública s'efectuarà per mitjà de la inserció d'anuncis en el Diari Oficial de la Generalitat Valenciana i en un periòdic. A més, les taxacions es notificaran individualment als que apareguen com a titulars de béns o drets en l'expedient, per mitjà del trasllat literal del corresponent full d'apreuament i de la proposta de fixació dels criteris de valoració.  
  
VII. Hi ha en l'expedient un informe de l'arquitecte municipal, director d'Urbanisme, de data 3 de març de 2021, en què es conclou que queda declarada la utilitat pública i l'interés social, així com la necessitat d'ocupació dels terrenys per a executar les obres previstes en el projecte d'urbanització de la Ribera del Riu Sec i pertoca l'exposició pública del projecte d'expropiació d'aquests.  
  
VIII. Hi ha en l'expedient un informe de la tècnica d'administració general, de data 3 de març de 2021, conformat per l'assessora jurídica d'Ordenació i Gestió Urbanística i Territorial i per la cap de la Secció d'Ordenació de Gestió Urbanística i Territorial, en què, basant-se en l'informe tècnic, s'emet un informe favorable quant al procediment que s'ha de seguir i a la declaració d'utilitat pública o interés social, així com la necessitat d'ocupació.  
IX. En data 10 de març de 2021 la Intervenció General Municipal emet un informe de fiscalització prèvia limitada favorable a l'aprovació d'aquest expedient.  
X. De l'article 127.1.d de la Llei reguladora de les bases de règim local es desprén que correspon a la Junta de Govern Local les aprovacions, entre d'altres, dels instruments de gestió.  
  
Per tot això, i a proposta de la Regidoria Delegada d'Urbanisme, amb el dictamen previ de la Comissió d'Estudi Permanent de Sostenibilitat i Ordenació del Territori de 15 de març de 2021, s'acorda:  
  
  
Primer  
Determinar el procediment de taxació conjunta per a l'expropiació dels terrenys necessaris per a executar el projecte d'urbanització de la Ribera del Riu Sec.  
  
Segon  
Exposar al públic pel termini d'un mes el projecte d'expropiació junt amb la relació de propietaris, béns i drets afectats que es detalla a continuació, a fi que els interessats puguen formular les al·legacions i observacions que consideren oportunes respecte del projecte d'expropiació, essencialment pel que fa a la titularitat o valoració dels seus drets.  
  
  
Finca núm. 1  
Titular/s: desconegut  
Situació de la finca: carrer Concòrdia, 60  
Referència cadastral: 1959498ZX0546O6840RQ  
Finca registral: -  
Superfície gràfica cadastral: 1.009,80 m²  
Superfície a expropiar: 136,78 m²  
Altres drets: no se'n coneixen.  
  
Finca núm. 2  
Titular/s: Ana Lucía Monfort Mor (50 %)  
Juan Luis Rojas Martos (50 %)  
Situació de la finca: Carrer Concòrdia, 58  
Referència cadastral: 8360448KJ1121C5038WD  
Finca registral: 617  
Superfície registral: 17.182 m²  
Superfície a expropiar: 46,99 m²  
Altres drets: no se'n coneixen  
  
Finca núm. 3  
Titular/s: Angela Alemany Gines (25 %)  
Francisco Alemany Gines (25 %)  
Juan Alemany Gines (25 %)  
Enrique Alemany Gines (25 %)  
Situació de la finca: carrer Concòrdia, 56  
Referència cadastral: 2736208QI5615Y4720NN  
Finca registral: 3.280  
Superfície registral: 1.246,50 m²  
Superfície a expropiar: 344,38 m²  
Altres drets: no se'n coneixen  
  
Finca núm. 4  
Titular/s: desconegut  
Situació de la finca: camí Vell de l'Alcora, 124 sòl  
Referència cadastral: 0630788FS7074W6796LW  
Finca registral: -  
Superfície gràfica cadastral: 223,18 m²  
Superfície a expropiar: 85,17 m²  
Altres drets: no se'n coneixen  
  
Finca núm. 5  
Titular/s: Jesús Cambero Uruñuela (100 %)  
Situació de la finca: camí Vell de l'Alcora, 124  
Referència cadastral: 6821068LD7798Q5003EJ  
Finca registral: 4.187  
Superfície registral: 2.368,77 m²  
Superfície a expropiar: 61,70 m²  
Altres drets: hipoteca a favor de CaixaBank, SA.  
  
Finca núm. 6  
Titular/s: Ana Lucía Monfort Mor (50 %)  
Juan Luis Rojas Martos (50 %)  
Situació de la finca: carrer Concòrdia, 49  
Referència cadastral: 2606063AH5082Q2342LO  
Finca registral: 617  
Superfície registral: 17.182 m²  
Superfície a expropiar: 384,03 m²  
Altres drets: no se'n coneixen  
  
Finca núm. 7  
Titular/s: Emilia Capdevila Aparisi (50 %)  
María Lidón Capdevila Aparisi (50 %)  
Situació de la finca: carrer Concòrdia, 43  
Referència cadastral: 1272545XC3653E3357VX  
Finca registral: 17.170  
Superfície registral: 1.039 m²  
Superfície a expropiar: 1.039 m²  
Altres drets: no se'n coneixen  
  
Finca núm. 8  
Titular/s: Exinan Explotaciones Inmobiliarias, SL (100 %)  
Situació de la finca: passeig Morella, 114  
Referència cadastral: 6465084QE1681J4630PR.  
Finca registral: 14.105  
Superfície registral: 10.339 m²  
Superfície a expropiar: 66 m²  
Altres drets: hipoteques a favor de Sociedad de Gestión de Activos Procedentes de la Reestructuración Bancaria, SA (SAREB)  
  
Tercer  
Traslladar aquest acord als titulars de drets inscrits en el Registre de la Propietat junt amb el corresponent full d'apreuament i la proposta de fixació dels criteris de valoració.  
  
Quart  
Notificar l'inici del procediment al Registre de la Propietat i sol·licitar-li el certificat de domini i càrregues de les finques afectades i la pràctica dels assentaments que hi corresponguen.»  
  
La qual cosa es fa pública a fi que, durant el termini d'un mes comptador des de l'endemà de la publicació d'aquest anunci, pugueu aportar les dades oportunes per a rectificar possibles errors en la descripció o oposar-se, per raons de fons o forma, a la necessitat d'ocupació.  
  
Així mateix, i en el mateix termini d'un mes, es podran formular les al·legacions i observacions que es consideren convenients respecte del projecte d'expropiació, essencialment pel que fa a la titularitat o valoració dels drets. De la mateixa manera, es publica als efectes del que disposa l'article 44 de la Llei 39/2015, d'1 d'octubre, del procediment administratiu comú de les administracions públiques, per als interessats que, si és el cas, hi pogueren figurar com a desconeguts o amb domicili desconegut.  
Aquest projecte d'expropiació podrà consultar-se en la Secció d'Ordenació i Gestió Urbanística i Territorial d'aquest Ajuntament, situada al carrer d'Enmig, núm. 82, pis 4t (edifici Quatre Cantons), de dilluns a divendres, de 09.00 a 14.00 hores, preferiblement amb cita prèvia. Per a sol·licitar cita prèvia o qualsevol consulta de l'expedient i informació del procediment en curs dins del termini fixat, cal enviar un correu electrònic a l'adreça ordenacionurbanística@castello.es, especificant el número d'expedient, la informació sol·licitada i un número de telèfon de contacte.  
Finalment i dins del mateix termini, es demana als interessats que:  
a) Aporten escriptures o títols de propietat.  
b) Indiquen si l'immoble està lliure de càrregues i gravàmens.  
  
c) Informen si hi ha ocupants o inquilins, així com de la data del contracte d'arrendament, de les dades d'arrendatari i de l'import de l'arrendament.  
  
Castelló de la Plana, 23 de març de 2021.- El regidor delegat de l'Àrea de Govern d'Ordenació del Territori: José Luis López Ibáñez.